Diari Oficial de la Generalitat Valenciana


Sumari del DOGV 6497, del 07-04-2011 (2011/3766)

RESOLUCIÓ de 16 de març de 2011, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Los Montesinos, en favor de Gas Natural Cegás, SA. Expedients CBREDE/2005/51/03 i CBREDE/2005/79/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6497

Data del DOGV
:   07-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/3766


Data del document
:   16-03-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 16 de març de 2011, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Los Montesinos, en favor de Gas Natural Cegás, SA. Expedients CBREDE/2005/51/03 i CBREDE/2005/79/03. [2011/3766]  
Vist que la companyia Gas Alicante, SA, actualment Endesa Gas Distribución, SA, va presentar amb data 8 d'agost de 2005, davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Los Montesinos, firmat pel tècnic competent i visat pel col·legi oficial corresponent amb data 3 d'agost de 2005, l'escrit pel qual sol·licitava que li fora atorgada l'autorització administrativa per a la distribució de gas natural en el municipi de Los Montesinos, província d'Alacant. (CBREDE/2005/51/03).  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs, per mitjà de l'anunci corresponent, que es va publicar en els diaris Información i La Verdad el dia 6 d'octubre de 2005, en el Butlletí Oficial de la Província d'Alacant d'1 d'octubre de 2005 i en el Diari Oficial de la Generalitat Valenciana de 28 de setembre de 2005.  
  
D'acord amb la documentació que està en l'expedient, van ser presentats els escrits d'al·legacions següents:  
L'empresa Gas Natural Cegás, SA, manifesta en el seu escrit d'al·legacions, en síntesi, el següent:  
1. Que és part interessada en l'expedient, i ha presentat la sol·licitud d'autorització administrativa per a la gasificació en el municipi de Los Montesinos que es tramita en l'expedient CBREDE/2005/79/03. 2. Que en el projecte presentat per l'actual mercantil, Endesa Gas Distribución, SA, s'observen deficiències tècniques com són la determinació exacta de la infraestructura de connexió a la xarxa d'APA(1), així com la garantia de subministrament a tota la zona d'expansió de sòl del municipi, perquè es limita a uns quants trams de carrers molt concrets que s'indiquen que seran ampliats a la resta de zona urbana i d'expansió, sense tindre en compte l'elevat cabal que s'haurà de preveure per a estes, ni les instal·lacions necessàries per a això, i falta a més d'una descripció de l'organització, sistemàtiques i recursos destinats a diferents operacions annexes a l'autorització que sol·licita, així com de la concreció de les zones urbanes i urbanitzables. 3. Que d'altra banda, l'empresa al·legant manifesta que el projecte per esta presentat disposa de les característiques que no té el presentat per Gas Alicante, SA, els avantatges d'este i la posició rellevant que com a empresa distribuïdora té en l'àmbit de la Comunitat Valenciana. 4. Finalment, manifesta els criteris jurídics i jurisprudencials que considera d'aplicació.  
  
Del referit escrit es va traslladar a l'empresa peticionària, que va contestar, en síntesi, el següent:  
1. Que en el projecte presentat es definixen amb exactitud el total de les suposades deficiències tècniques mencionades en les al·legacions. No obstant això, aclarix certs aspectes relacionats per l'al·legant, com són: que ha sol·licitat de Gas Natural SDG, SA, el punt de connexió en el gasoducte Redován-Los Montesinos-Torrevieja des del qual eixiria una antena al municipi d'Almoradí i que es prolongaria fins a Los Montesinos; que com a subministrament provisional s'indica la possibilitat de construir un centre d'emmagatzemament de gas fins a l'efectiva connexió al gasoducte, el corresponent projecte constructiu del qual definirà tots els detalls necessaris per a la construcció i la posada en marxa d'este; que el projecte disposa de tots els elements tècnics per a garantir el subministrament a les zones urbanes consolidades i a les zones d'expansió del municipi. 2. A continuació realitza una contestació dels avantatges que com a empresa distribuïdora manté en el mercat de combustibles gasosos.  
Vist que sol·licitat pel Servici Territorial d'Energia un informe a l'Ajuntament de Los Montesinos, segons l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat, i s'ha contestat l'informe sol·licitat per mitjà d'un escrit en el qual manifesta:  
  
- Que el traçat proposat discorre per vials municipals classificats com a sòl urbà i l'estació de regulació i mesurament està en sòl no urbanitzable. Que es necessitarà un informe de les administracions corresponents a les carreteres de la Conselleria d'Infraestructures i Transport, i de la Diputació. Que la instal·lació pretesa complix el planejament urbanístic d'aplicació però no resol la connexió amb les xarxes generals de gas i que hauran de resoldre's els encreuaments amb les instal·lacions municipals i la previsió de la seua reposició.  
  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
a) A la xarxa nacional de gasoductes d'Enagás, que determina únicament la situació de l'estació de regulació i mesurament.  
b) De forma provisional i mentre es concreten els punts de subministrament, la connexió a la xarxa de distribució es faria des d'un centre d'emmagatzemament de gas, la ubicació de la qual no està definida.  
- Estació de regulació i mesurament (ERM)  
Està situada en la part est del nucli urbà, amb rang de pressió APA/MPA(1) de dos línies (una de reserva) i cabal 1000 m³(n)/h, i funcionament en automàtic.  
- Xarxa primària. Característiques:  
Des de l'ERM descrita discorre la xarxa a la pressió MPA(1), amb canonada de material polietilé PE-100, d'alta densitat SDR 17,6 i diàmetre nominal de 160 mm en una longitud de 725 m.  
La xarxa secundària ix de la principal anteriorment descrita en pressió MPA(1), i es connecta amb els punts de consums, i que serà executada en el mateix material polietilé i diàmetre de 110 mm, d'alta densitat.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què es trobe un altre tipus de terrenys.  
- Pla d'expansió.  
L'ERM i la xarxa primària s'instal·laran durant el primer any des de la consecució de l'autorització administrativa d'execució. Hi ha una previsió de pla, diferenciat en tres fases, que engloben la totalitat del terme municipal que s'ha d'executar en els anys següents d'acord amb el creixement vegetatiu, segons detalla en el pla de zones núm. 1 d'1.  
Vist l'escrit presentat per la companyia Gas Natural Cegás, SA, amb data 31 d'octubre de 2005, davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Los Montesinos, firmat pel tècnic competent i visat pel col·legi oficial corresponent amb data 26 d'octubre de 2005, perquè li siga atorgada l'autorització administrativa i l'aprovació de projecte per a la distribució de gas natural en el municipi de Los Montesinos, província d'Alacant. (CBREDE/2005/79/03)  
  
Vist que el Servici Territorial d'Energia d'Alacant va traslladar a l'empresa Endesa Gas Distribución, SA, la sol·licitud efectuada per Cegás, SA, a fi de presentar les consideracions que estimara oportunes, sense que conste en l'expedient manifestació efectuada a esta.  
  
Vist que va ser sol·licitat pel Servici Territorial d'Energia un informe l'Ajuntament de Los Montesinos, segons l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA.  
No figura en l'expedient la contestació a l'informe sol·licitat.  
Vist que Endesa Gas Distribución, SA, i Gas Natural Cegás, SA, disposen dels requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada la present resolució, consta justificadament acreditada a esta Direcció General d'Energia per part d'Endesa Gas Distribución, SA i Gas Natural Cegás, SA, les dades referides als punts següents:  
- La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
  
Vist el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V, Distribució de combustibles gasosos per canalització, del títol IV, Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que establix la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que existix entre la totalitat de les sol·licituds presentades per a la construcció de les xarxa de distribució de gas natural en el terme municipal de Los Montesinos, íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar la seua acumulació a altres amb què tinga identitat substancial o íntima connexió.  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió al gasoducte de gas natural Redován-Los Montesinos-Torrevieja, a l'abast i a les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
  
Esta Direcció General d'Energia resol:  
  
Primer  
La concurrència de peticionaris a l'autorització administrativa per a la gasificació del municipi de Los Montesinos en favor de Gas Natural Cegás, SA, i es deneguen la resta de sol·licituds que conformen i que han sigut acumulades al present expedient, amb les condicions i les característiques següents:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Amb el gasoducte Redován-Los Montesinos-Torrevieja, amb rang de pressió APA(1), que disposa d'autorització administrativa d'esta Direcció General d'Energia de 19/07/2006, on s'instal·larà una estació de regulació i mesurament (ERM) amb rang de pressió APA/MPB(1), situada en el camí Los Montesinos, i el seu cabal és de 1000 m³(n)/h.  
  
- Estacions de regulació i mesurament (ERM).  
Després de la primera ERM abans citada, s'instal·la una segona ERM, amb pressió màxima d'entrada 4 bar i d'eixida 0,4 bar, MPB/MPA(1), situada en el carrer San Luis, el cabal de la qual és de 1000 m³(n)/h.  
Tant la situació de les dos, com el del traçat de la xarxa, estan descrits amb un major detall en el pla del projecte traçat núm. 776-XU 9.1. Rev.00.  
- Traçat. Característiques de les canonades.  
Des del punt de connexió fins a la primera de les ERM descrites, en una longitud de 32 m, s'executa amb canonada de polietilé PE-100 i diàmetre 160 mm a la pressió MPB(1), i s'unix l'eixida de la primera ERM amb l'entrada de la segona.  
Des d'esta segona ERM discorre la xarxa primària de distribució a pressió MPA(1), amb canonada de polietilé PE-100, diàmetres de 160 mm i 110 mm, amb longituds respectives de 857 m i 600 m en direccions est i nord-sud del municipi.  
La xarxa secundària serà executada en funció de l'evolució real de la demanda dels consums, així com del creixement vegetatiu de les zones establides.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què hi haja un altre tipus de terrenys.  
- Zona geogràfica  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
Les condicions a què queda sotmesa la present resolució de concurrència són les següents:  
1. Les instal·lacions que s'han de construir es faran d'acord amb el projecte tècnic d'execució, amb les característiques contingudes en la seua sol·licitud per a l'obtenció de l'autorització administrativa i l'aprovació d'este, que s'han de presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució i, en tot cas, es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. En relació amb el projecte tècnic d'execució haurà de fer-se menció, d'acord amb les característiques que estan arreplegades en el resolc únic, dels punts següents:  
a) Descripció concreta de la delimitació geogràfica, així com la dels vials que la limiten, corresponent a les fases compreses en els plans d'expansió, i assenyalades en el pla núm. 863-YZ 2.1. Rev.0.0. del projecte visat amb data 26 d'octubre de 2005, que inclou una primera d'execució d'infraestructures bàsiques en sòl urbà, i una segona, que correspon a l'execució de la xarxa de subministrament en sòl urbanitzable i les zones en desenvolupament.  
b) Situació urbanística i administrativa actualitzada de les àrees que comprenen cada una de les fases d'expansió previstes, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportú certificat urbanístic i les condicions expressades per l'Ajuntament.  
La present resolució no posa fi a la via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar < P = 16 bar  
MPB: 0,4 bar < P = 4 bar  
MPA: 0,05 bar < P = 0,4 bar  
  
València, 16 de març de 2011.- El director general d'Energia: Antonio Cejalvo Lapeña.